शुरुमा हामीले कृषि सहकारीहरू खोलेर, आफैं जमानीमा बसेर सहुलियत दरमा ब्यांकबाट ऋण दिलाएर यन्त्रहरू किनेर कृषिमा यान्त्रीकरण थाल्यौं। पहिले ४० वटासम्म सहकारीको व्यवस्थापन गरेकोमा अहिले एउटामा केन्द्रित छौं। अहिले ३०० किसानको एक हजार बिघा खेतलाई एउटा सहकारीमा आबद्ध गरेर 'डिजिटल म्यानेजमेन्ट सिस्टम' को डाटावेस बनाउँदै छौं। यो किसानलाई धनी बनाउने योजना हो। सरकारले घोषणा गरेर कार्यान्वयन नभएको 'गाउँ–गाउँमा सहकारी, घर–घरमा भकारी' नारा यस्तै योजनाले पूरा गर्न सक्छ।
